64. ΑΠΟΦΑΣΙΣ ΥΠΟΥΡΓΟΥ  ΣΥΓΚΟΙΝΩΝΙΩΝ Αριθ. Η.10485/391/77  της 21 Ιουν./14 Ιουλ. 1977(ΦΕΚ Β΄  671) Περί λήψεως μέτρων για την βελτίωση των συνθηκών οδικής κυκλοφορίας σ’ ορισμένους εθνικούς δρόμους. Έχοντας υπόψη: 1.Τις διατάξεις των άρθρων 3 και 108, παραγρ. 3, του Κώδικα Οδικής Κυκλοφορίας. 2.Την 14003/10.5.1972 απόφαση του Υπουργείου μας, (ΦΕΚ 447/τ.Β΄ 72), όπως τροποποιήθηκε με την Η-25431/1022/5.9.1974 νεώτερη απόφασή του (ΦΕΚ 900/τ. Β΄ /74), με την οποία, για λόγους βελτιώσεως της οδικής κυκλοφορίας σε μερικούς βασικούς εθνικούς δρόμους και περιστολής των τροχαίων ατυχημάτων λαμβάνονται περιοριστικά μέτρα για την κυκλοφορία ορισμένων κατηγοριών αυτοκινήτων κλπ. οχημάτων. 3.Ότι στα μέτρα αυτά περιλαμβάνεται και η απαγόρευση της κυκλοφορίας φορτηγών αυτοκινήτων, εκτός από ορισμένες εξαιρέσεις, που η απόφαση αναφέρει περιοριστικά. 4.Ότι στις εξαιρέσεις αυτές δεν περιλαμβάνονται αυτοκίνητα ψυγεία. 5.Ότι το Υπουργείο Δημοσίας Τάξεως, αρμόδιο για την αστυνόμευση της οδικής κυκλοφορίας, προτείνει με το 4488 Φ.709.4/16 κε/22.4.1977 έγγραφό του την υπαγωγή στις εξαιρέσεις της παραπάνω απαγορεύσεως και των αυτοκινήτων ψυγείων, που μεταφέρουν νωπά κρέατα. 6.Ότι η κατάργηση της απαγορεύσεως της κυκλοφορίας των αυτοκινήτων αυτών θα διευκολύνει την μεταφορά του κρέατος στις αγορές καταναλώσεως, χωρίς να δημιουργήσει προβλήματα στην εύρυθμη διεξαγωγή της οδικής κυκλοφορίας γενικά και της συγκοινωνίας ειδικώτερα. 7.Ότι η κωδικοποίηση σ’ ένα κείμενο των σχετικών με τα θέματα αυτά αποφάσεων θα διευκολύνει την ενημέρωση των πολιτών, στους οποίους αφορούν και των αρχών, που τις εφαρμόζουν, αποφασίζουμε: Συμπληρώνουμε την 14003/10.5.1972 απόφαση του Υπουργείου μας, όπως τροποποιήθηκε με την Η-25431/1022/5.9.1974 νεώτερη και κωδικοποιούμε τις αποφάσεις αυτές ως εξής: 1.Απαγορεύεται η κυκλοφορία κάθε Κυριακή και ημέρα γενικής αργίας φορτηγών αυτοκινήτων κάθε κατηγορίας στους εθνικούς δρόμους Αθηνών-Θεσσαλονίκης, Αθηνών-Κορίνθου-Πατρών και Αθηνών-Κορίνθου-Άργους-Ναυπλίου, κατά το χρονικό διάστημα από 5 το απόγευμα μέχρι 11 το βράδυ. 2.Εξαιρούνται της απαγορεύσεως της παρ. 1: α)τα φορτηγά αυτοκίνητα κοινού φορτίου, που μεταφέρονται κατά πλήρες φορτίο τα παρακάτω, περιοριστικώς αναφερόμενα, ευπαθή φρούτα και κηπευτικά: (1)φρέσκα σύκα. (2)ροδάκινα. (3)βερύκοκα. (4)κεράσια. (5)φράουλες. (6)σταφύλια. (7)ντομάτες. (8)πράσινα κηπευτικά γενικά. β)τα αυτοκίνητα-ψυγεία που μεταφέρουν νωπό κρέας (φορτωμένα). γ)τα φορτηγά αυτοκίνητα ωφελίμου φορτίου μέχρι και 3/4 τόνων εφ’ όσον δεν είναι φορτωμένα. δ)τα φορτηγά αυτοκίνητα, που μεταφέρουν φρέσκα ψάρια, εφ’ όσον το ποσοστό του φορτίου των φρέσκων ψαριών καλύπτει τουλάχιστον το 50% του ωφελίμου φορτίου των αυτοκινήτων αυτών. ε)τα φορτηγά αυτοκίνητα, που μεταφέρουν αποκλειστικά φρέσκο γάλα από τους τόπους συγκεντρώσεως προς τα κέντρα παστεριώσεώς του. στ)τα γερανοφόρα οχήματα, εφ’ όσον κυκλοφορούν για την απελευθέρωση του καταστρώματος των εθνικών δρόμων από οχήματα, που για διάφορους λόγους ακινητοποιούνται και παραμένουν πάνω σ’ αυτό. 3.Απαγορεύεται στους χαρακτηρισθέντας ως ταχείας κυκλοφορίας εθνικούς δρόμους ΑθηνώνΛαμίας, Λαμίας-Βελεστίνου-Λάρισας-ΤεμπώνΚατερίνης και Αθηνών-Κορίνθου-Πατρών. α)η κυκλοφορία ζωηλάτων οχημάτων από τις 2 μετά το μεσημέρι κάθε Σαββάτου μέχρι τις 2 το πρωί της Δευτέρας. β)η κυκλοφορία γεωργικών ελκυστήρων και γεωργικών μηχανημάτων γενικά από τις 4 τ’ απόγευμα κάθε Σαββάτου μέχρι τα μεσάνυχτα (ώρα 12) της Κυριακής προς Δευτέρα. γ)η στάθμευση ή στάση οχημάτων σ’ άλλα σημεία των δρόμων, εκτός από τους καθορισμένους χώρους σταθμεύσεως (PARKING), με εξαίρεση τις περιπτώσεις, στις οποίες η στάθμευση ή στάση επιβάλλονται από λόγους ανωτέρας βίας, οπότε τα οχήματα πρέπει να σταθμεύουν πάνω στο έρεισμα των δρόμων. δ)η εγκατάσταση προχείρων παραπηγμάτων ή υπαιθρίων μικροκαταστημάτων στις δύο πλευρές των δρόμων, για την πώληση διαφόρων ειδών. ε)η χρησιμοποίησή τους ως χώρων περιπάτου. στ)η κατά μήκος αυτών πορεία ή στάση ζώων. (Αντί για τις σελ. 262,9521(α)-262,9532) Σελ. 262,9521(β) Τεύχος -Σελ. Κώδικας Οδικής Κυκλοφορίας 21.Ε.ι.64 4.Απαγορεύεται η κυκλοφορία μοτοποδηλάτων ειδικά στο μεταξύ των σταθμών διοδίων τμήμα του εθνικού δρόμου Αθηνών-Κορίνθου, από τις 2 μετά το μεσημέρι κάθε Σαββάτου μέχρι τις 6 το πρωϊ της Δευτέρας. 5.Στους εθνικούς δρόμους, που διαθέτουν ποδηλατόδρομο, η κυκλοφορία μοτοποδηλάτων επιτρέπεται αποκλειστικά σ’ αυτόν απαγορευομένης της κυκλοφορίας τους στο τμήμα που προορίζεται για την κυκλοφορία των αυτοκινήτων. 6.Οι κατά τόπους αρμόδιες αστυνομικές αρχές πρέπει ν’ ασκούν αυστηρό έλεγχο και συνεχή έλεγχο για την εφαρμογή των διατάξεων της αποφάσεως αυτής και να διώκουν αμέσως κάθε παραβάτη. 7.Από την έναρξη ισχύος της παρούσης αποφάσεως καταργούνται οι 14003/10.5.1972 και Η25431/1022/ 5.9.1974 αποφάσεις του Υπουργείου. Η ισχύς της παρούσης αρχίζει από τη δημοσίευσή της στην Εφημερίδα της Κυβερνήσεως. 